## Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja hrvatskih državljana zaposlenih u inozemstvu kod međunarodnih organizacija i stra

### NN 25/2002 (15.3.2002.), Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja hrvatskih državljana zaposlenih u inozemstvu kod međunarodnih organizacija i stra

# HRVATSKI ZAVOD ZA MIROVINSKO OSIGURANJE

if !supportEmptyParas endif

578

Na teme­lju članka 141. točka 3. Zakona o mirovinskom osigura­nju
(»Narodne novine« broj 102/98, 127/00 i 59/01), članka 19. točke 1. i članka
20. točke 12. Statuta Hrvatskog zavoda za mirovinsko osigura­nje (»Narodne
novine«, broj 163/98) Upravno vijeće Hrvatskog zavoda za mirovinsko osigura­nje,
na sjednici održanoj 20. ve­ljače 2002. donosi

## ODLUKU

### O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG OSIGURANJA HRVATSKIH DRŽAVLJANA ZAPOSLENIH U INOZEMSTVU KOD MEĐUNARODNIH ORGANIZACIJA I STRANIH POSLODAVACA ILI NA BRODOVIMA POD STRANOM ZASTAVOM, TE HRVATSKIH DRŽAVLJANA ZAPOSLENIH NA TEORITORIJU REPUBLIKE HRVATSKE KOD MEĐUNARODNIH ORGANIZACIJA

Članak 1.

Osnovice osigura­nja za obračunava­nje i plaća­nje doprinosa i za
ostvariva­nje prava iz mirovinskog osigura­nja za osiguranike iz članka 16.
stavka 1. i stavka 2. Zakona o mirovinskom osigura­nju (u da­lj­njem tekstu:
ZOMO) utvrđuju se prema stručnoj spremi i to:

1. za osiguranike koji imaju visoku stručnu spremu (VSS) – u svoti od
5.739,00 kn

2. za osiguranike koji imaju višu stručnu spremu (VŠS) i
visokokvalificirane radnike (VKV) – u svoti od 5.493,00 kn

3. za osiguranike koji imaju
sred­nju stručnu spremu (SSS) i kvalificirane radnike (KV) – u svoti od
4.174,00 kn

4. za osiguranike –
polukvalificirane radnike (PKV) i radnike s nižom stručnom spremom (NSS) – u
svoti od 3.127,00 kn

5. za osiguranike bez stručne
spreme (NKV) – u svoti od 2.632,00 kn.

Članak 2.

1) Osiguranici iz članka 1.
ove odluke, u skladu s člankom 144. ZOMO, mogu izabrati višu osnovicu osigura­nja
od osnovice iz članka 1. ove odluke.

2) Više osnovice osigura­nja
utvrđuju se posebnom odlukom Zavoda.

Članak 3.

Ako su osiguranici iz članka
16. stavka 2. ZOMO ugovorili plaću u iznosu koji je viši od osnovice osigura­nja
iz članka 1. ove odluke, kao osnovica za obračunava­nje i plaća­nje doprinosa i
za ostvariva­nje prava iz mirovinskog osigura­nja, uzima se ugovorena plaća.

Članak 4.

Doprinosi za mirovinsko
osigura­nje za osiguranike iz članka 1. ove odluke obračunavaju se i plaćaju
prema zakonom utvrđenim stopama doprinosa za mirovinsko osigura­nje na osnovicu
osigura­nja iz članaka 1. do 3. ove odluke.

Članak 5.

Na dan početka primjene ove
odluke prestaje vrijediti Odluka o osnovici za obračunava­nje i plaća­nje
doprinosa i za ostvariva­nje prava iz mirovinskog osigura­nja hrvatskih držav­ljana
zaposlenih u inozemstvu kod međunarodnih organizacija i stranih poslodavaca ili
na brodovima pod stranom zastavom, te hrvatskih držav­ljana zaposlenih na
teritoriju Republike Hrvatske kod međunarodnih organizacija (»Narodne novine«,
broj 35/2000).

Članak 6.

Ova odluka stupa na snagu
osmog dana od dana objave u »Narodnim novinama«, a primje­njivat će se od 1.
trav­nja 2002.

Klasa: 140-13/02-01/1543
Urbroj: 341-99-01-01/11
Zagreb, 20. ve­ljače 2002.

Predsjednik
Upravnog vijeća Hrvatskog zavoda
za mirovinsko osigura­nje
**dr. sc. Bože Borko Žaja**, v. r.

Odluka, NN 25/2002-578